ભારતીય વિદ્યાભવન (મુંબઈ) Latest Study Materials Download\nBy Mehul Pandya | April 26, 2019\nસ્થાપક : કનૈયાલાલ મુનશી\nકનૈયાલાલ મુનશીએ ‘સાહિત્ય સંસદ’ પશ્ચાત ‘ભારતીય વિદ્યાભવન’ નામક બીજી સ્થાપના કરી હતી.\nભારતીય વિદ્યાભવન ભારતીય ભાષાઓ, સાહિત્ય અને સંસ્કૃતિના સંવર્ધનનું કાર્ય કરે છે.\nશામળ અને પ્રેમાનંદનમા ગ્રંથોનું સંશોધનાત્મક કાર્ય ‘ભારતીય વિદ્યાભવન’ દ્વારા થયું છે.\nજામનગર તા. ૯ તાજેતરમાં ગુજરાતી સાહિત્ય પરિષદ દ્વારા ભારતીય વિદ્યાભવન જામનગર તથા થીંકીંગ ટુ ગેધર સંસ્થાના સંયુક્ત ઉપક્રમે નગરની એ.કે. દોશી મહિલા કોલેજમાં જનક ત્રિવેદી વ્યાખ્યાનમાળા અંતર્ગત પ્રો. મુનિકુમાર પંડ્યાના વકતવ્યનો કાર્યક્રમ યોજાયો હતો.\nભારતીય વિદ્યાભવન જામનગરના અધ્યક્ષ ભાનુભાઈ દોશીના પ્રમુખપદે યોજાયેલા કાર્યક્રમમાં પ્રો. પ્રફુલભાઈ છાપીયાએ સ્વાગત પ્રવચન કર્યું હતું. ગુજરાતી સાહિત્ય પરિદષના મંત્રી અજય પાઠક દ્વારા પ્રાસંગિક વકતવ્ય તેમજ વક્તા પરિચય આપવામાં આવ્યો હતો.\nઆ કાર્યક્રમમાં નગરના વરિષ્ઠ સારસ્વત લાભશંકરભાઈ પુરોહિત તથા કવિ લેફ. ડો. સતિષ વ્યાસ ‘શબ્દ’ અતિથિ તરીકે ઉપસ્થિત રહ્યા હતાં. કાર્યક્રમમાં પ્રો. મુનિકુમાર પંડ્યાએ લેખક મલયાનીલના જીવન કવનની સુક્ષ્મ, રસાળ અને વિસ્તૃત છણાવટ કરી હતી.\nઆ તકે પ્રાસંગિક ઉદ્દબોધનમાં લાભશંકરભાઈ પુરોહિતે મલયાનીલના અપ્રાપ્ય વાર્તાસંગ્રહ ‘ગોવાલણી અને બીજી વાર્તાઓ’ના પુનઃ મુદ્રણની હિમાયત કરી હતી.\nકાર્યક્રમના પ્રમુખ ભાનુભાઈ દોશીએ ભવન્સના સાહિત્ય ક્ષેત્રે અવિરત કાર્યરત રહેવાના ઉદાહરણો આપી સંસ્થાનો મુદ્રાલેખ પારિભાષિત કર્યો હતો. સમગ્ર કાર્યક્રમનું સંચાલન કથાકાર મિહીરભાઈ શાસ્ત્રીએ કર્યું હતું. થીંકીંગ ટુ ગેધરના કિશોરભાઈ પાલાએ આભારદર્શન કર્યું હતું.\nકાર્યક્રમમાં સ્થાનિક સાહિત્યકારો તેમજ બહોળી સંખ્યામાં સાહિત્યપ્રેમી શ્રોતાઓ ઉપસ્થિત રહ્યા હતાં. સમગ્ર આયોજનને સફળ બનાવવા સંસ્થાના સાંસ્કૃતિક મંત્રી વિરૃભાઈ દોશી, કેમ્પસ ડાયરેક્ટર પ્રો. છાપીયા, હંસાબેન શેઠ, આચાર્ય હસમુખભાઈ પડીઆ, મનહરભાઈ આશર, અરવિંદભાઈ વિગેરેએ જહેમત ઉઠાવી હતી.\n← કનૈયાલાલ મુનશી ગુજરાત સાહિત્ય અકાદમી (ગાંધીનગર) →


ભારતનું કેન્દ્રિય બજેટ 2019-2020 શું કોઈ નવી આશા લઈને આવશે? - જાણો ગણેશજી પાસેથી વિસ્તૃત જવાબ\nકેન્દ્રમાં આરુઢ વડાપ્રધાન નરેન્દ્ર મોદીના વડપણ હેઠળની એનડીએ સરકાર 1 ફેબ્રુઆરી 2019ના રોજ તેમની ટર્મનું અંતિમ બજેટ રજૂ કરશે. આ બજેટ તેમના માટે અને જનતા માટે ખૂબ મહત્વપૂર્ણ અને આશાવાદી રહેશે કારણ કે બજેટ પછી ટૂંક સમયમાં જ લોકસભાની ચૂંટણી આવી રહી હોવાથી સરકાર આ વખતે જનતાને ખુશ કરવામાં કોઈ કસર નહીં છોડે તેવું રાજકીય પંડિતો અત્યારથી જોઈ રહ્યા છે. તાજેતરમાં જ5રાજ્યોમાં થયેલી વિધાનસભાની ચૂંટણીમાં મતદારો અને આમ આદમીનું વલણ જોયા પછી કેન્દ્ર સરકાર વધુ સતર્ક બની છે. આ કારણે જ આગામી બજેટ એનડીએ સરકાર માટે ડુબતામાં સહારા જેવું સાબિત થઈ શકે છે. આ વખતનું બજેટ ઉદ્યોગો ઉપરાંત સામાન્ય જનતાને પણ મોટાપાયે અસર કરનારું રહેશે તેવું માનવામાં આવે છે. આવી સ્થિતિમાં ફૂગાવાનો અભૂતપૂર્વ દર અને ઈંધણના વધતા ભાવો સરકાર માટે અવરોધનું કામ કરી શકે છે. અગાઉ પણ સરકારે જનતાને ખુશ કરવા માટે કેટલાક સાહસિક પગલાં લીધા જ છે પરંતુ તેમાં ઘણી વખત તેમની ગણતરી ખોટી પડી હોવાનું પણ પૂરવાર થયું હોવાથી સરકાર આ વખતે ક્યાંય કાચુ કાપવાના મૂડમાં નથી. આ બધી જ અટકળો વચ્ચે અત્યારે સૌથી મોટો સવાલ એ છે કે શું આ બજેટ વાસ્તવમાં આમ આદમીને ફાયદો કરાવનારું પુરવાર થશે? સ્વતંત્ર ભારતની કુંડળી અને બજેટના દિવસે ગ્રહોની સ્થિતિના ઊંડા અભ્યાસના આધારે ગણેશજી અહીં આગામી બજેટ કેવું રહેવાની સંભાવના છે તેનો ટૂંકો ચિતાર આપી રહ્યા છે.\nશિક્ષણ ક્ષેત્રને ફાયદો થઈ શકે છે.\nસ્વતંત્ર ભારતની કુંડળીમાં સૂર્ય ચંદ્ર રાશિ કર્કમાં છે અને ગોચરનો સૂર્ય નવમ ભાવમાંથી પસાર થઈ રહ્યો છે. ગોચરનો સૂર્ય અત્યારે કેતુ અને બુધ સાથે યુતિમાં રહીને નવું સમીકરણ આપવાનો પ્રયાસ કરશે. ગ્રહોની આ સ્થિતિ દર્શાવે છે કે નાણામંત્રી સુવર્ણ નીતિ, જાહેરક્ષેત્રના એકમો (પીએસયુ), જીડીપીનો વૃદ્ધિદર, કરવેરા, આવકવેરા ઉપરાંત ડાયરેક્ટ અને ઈનડાયરેક્ટ ટેક્સ અંગે કેટલાક નવા નિર્ણયો લઈ શકે છે.\nજ્યોતિષશાસ્ત્રમાં 5મું સ્થાન મ્યુચ્યુઅલ ફંડ, સટ્ટાબાજી, બ્રોકરેજ હાઉસ અથવા કંપનીઓ, શિક્ષણ ક્ષેત્ર અને યુનિવર્સિટીઓનું પ્રતિનિધિત્વ કરે છે. આ ઉપરાંત જન્મનો બુધ કર્ક રાશિમાં છે અને કેન્દ્રિય બજેટના દિવસે ગોચરનો બુધ નવમ ભાવમાં કેતુ સાથે યુતિમાં હોવાથી આ યુતિ સારી માનવામાં આવતી નથી. આ કારણે શેરબજારમાં આ દિવસે મોટી ઉથલ-પાથલ જડોવા મળે તેવો નવાઇ નહીં. જોકે, એકંદરે આ સ્થાન શુભ હોવાથી શિક્ષણક્ષેત્ર અને યુનિવર્સિટીઓ આ બજેટમાંથી સારા સમાચારની આશા રાખી શકે છે.\nગોચરનો શુક્ર અત્યારે શનિ અને ચંદ્ર સાથે યુતિ બનાવે છે જે ભારતની કુંડળીમાં અષ્ટમ ભાવમાં છે માટે તેને ખાસ શુભ માનવામાં આવે નહીં. આ કારણે ખાસ કરીને મીડિયા અને મનોરંજન, વૈભવી ચીજો, ઈલેક્ટ્રોનિક્સ, વસ્ત્રો, રેડિમેડ ગારમેન્ટ્સ, સ્પિનિંગ એજન્સીઓ માટે વધુ આશાસ્પદ બજેટ નહીં હોય.\nફૂડ પ્રોસેસિંગ અને પાવર સેક્ટર માટે સકારાત્મક જાહેરાત થઈ શકે છે\nબીજા ભાવનો સ્વામી બુધ ભારતની કુંડળીમાં બીજા ભાવમાં છે બજેટના દિવસે બુધની સ્થિતિ ન્યુટ્રલ છે. આ કારણે આયાત-નિકાસ ઉદ્યોગ, વિદેશી વ્યાપાર, રાષ્ટ્રીય બચત યોજનાઓ, કરન્સી, આરબીઆઈ પોલિસી અને ગ્રામીણ વિકાસ કાર્યક્રમો માટે કંઈ સમજાય નહીં તેવી યોજનાઓની જાહેરાત થઈ શકે છે. આ યોજનાઓ લાંબાગાળા માટે સારી રહેશે પરંતુ તેની તાકીદની અસર જોવા નહીં મળે.\nઆ પ્રકારે ગુરુ અત્યારે વૃશ્ચિક રાશિમાં સપ્તમ સ્થાનમાંથી પસાર થઈ રહ્યો હોવાથી આયાત-નિકાસ અને નવી ભાગીદારી સંબંધિત કેટલીક પ્રોત્સાહક જાહેરાતો થવાની આશા રાખી શકાય. જોકે, ચંદન, સોનુ, ડાયમંડ અને તેના દાગીના તેમજ પરફ્યૂમ વધુ મોંઘા થઈ શકે છે. ફૂડ પ્રોસેસિંગ ઉપરાંત પાવર સેક્ટર માટે કોઈ સકારાત્મક જાહેરાત થવાની શક્યતા ગણેશજી જોઈ રહ્યા છે.\nભારતની લગ્ન રાશિનો સ્વામી શુક્ર બજેટના દિવસે અષ્ટમ ભાવમાં રહેશે જેથી સ્વાસ્થ્ય સંબંધિત કાર્યક્રમો, ખાણકામ, પેટ્રોલિયમ પેદાશો અને ગેસ, કોલસો વગેરેમાં કંઈક નવું થવાની સંભાવના છે પરંતુ અષ્ટમ ભાવ હોવાથી જે પણ જાહેરાત થાય તેનો વાસ્તવિક અર્થ સમજવામાં તમારે વાર લાગશે. આ બધાની વચ્ચે, જીવનવીમા પોલિસી અથવા મેડિકલ અને લેબર સર્વિસિઝમાં કેટલાક લાભ મળવાની આશા જણાઈ રહી છે.\nગ્રહો જોતા મોટા પરિવર્તન શક્ય છે પરંતુ બજેટને ખાસ પ્રશંસા નહીં મળે\nભારતની કુંડલીમાં ત્રીજા ભાવમાં પાંચ ગ્રહો છે અને તેના પરથી ગોચરનો એક નેગેટિવ ગ્રહ પસાર થઈ રહ્યો છે. આ ઉપરાંત તેની બરાબર સામેથી, ત્રણ ગ્રહોનું પરિભ્રમણ થઈ રહ્યું છે. આ સ્થિતિમાં તમામ નવ ગ્રહો કોઈને કોઈ મોટા પરિવર્તનની સંભાવના દર્શાવી રહ્યા છે. ઉપરાંત, સૂર્ય આ સમયમાં નબળો પડી રહ્યો છે. આ કારણે ભલે વડાપ્રધાન અને નાણામંત્ર કેન્દ્રિય બજેટ તૈયાર કરતી વખતે વિકાસદર, ફૂગાવો અને સંપૂર્ણ અર્થતંત્રને ધ્યાનમાં રાખે પરંતુ તેના ઘણા પ્રયાસો પછી પણ બજેટને મોટી પ્રશંસા મળવાની શક્યતા નથી.\nબજેટના દિવસે બુધ અને ચંદ્રની સ્થિતિ શુભ નથી\nભારતનો બુધ ખૂબ મહત્વપૂર્ણ છે પરંતુ આ બધાની વચ્ચે બજેટના દિવસે તે ટૂંકાગાળા માટે ડિસ્ટર્બ થઈ રહ્યો છે. આ કારણે કેન્દ્રિય બજેટ તૈયાર કરતી વખતે નાણામંત્રી ટેક્સ કલેક્શન, મહેસુલ ખાધ, ફિક્સ્ડ ડિપોઝિટ્સ અને ફોરેન ડાયરેક્ટ ઈન્વેસ્ટમેન્ટ ફ્લો પર વિચાર કરી શકે છે. જોકે, આ સમય દરમિયાન કોઈ મોટા નીતિગત ફેરફારોની જાહેરાત થવાની શક્યતા જણાતી નથી. છતાં પણ નાણામંત્રી ચોક્કસપણે સલામતી ભરી ચાલ સાથે વિકાસદર જાળવી રાખવાનો પ્રયાસ કરશે.\nબજેટના દિવસે જ્યોતિષીય ગણતરી પ્રમાણે સુક્ષ્મ રીતે જોવામાં આવે તો ચંદ્ર (ચંદ્ર-ગુરુ-બુધ-ચંદ્ર-કેતુ)ની દશામાં બજેટ થશે જે સામાન્ય ગણી શકાય. બહુ સારું પણ નહીં અને સાવ ખરાબ પણ નહીં. આ સ્થિતિ મિશ્ર ફળદાયી ગણી શકાય જે આમ આદમી માટે થોડું ભ્રામક પણ હોઈ શકે છે કારણ કે તે દિવસે ચંદ્રની સ્થિતિ ઠીક નથી.\nસ્વતંત્ર ભારતની કુંડલીમાં ચંદ્ર ત્રીજા ભાવનો સ્વામી છે. આથી ચંદ્રની મહાદશા અને રાહુ જેવો ગ્રહ પણ ત્રીજા ભાવમાંથી પસાર થઈ રહ્યો હોવાથી પરિવહન, દૂરસંચાર અને રેલવેને શેરોની સાથે સાથે કુરિયર કંપનીઓને પણ ધ્યાનમાં રહેશે.\nમંગળ અને બુધ ગ્રહનું પ્રતિનિધિત્વ કરતા સેક્ટર\nભારતની કુંડલી અને આ વર્ષની કુંડળીને ધ્યાનમાં રાખતા આ વર્ષે મંગળ અને બુધ બંનેનો પ્રભાવ આપણને જોવા મળશે. કયા સેક્ટર પર તેનો પ્રભાવ જોવા મળશે તે આપણે નીચે પ્રમાણે જોઈ શકીએ છીએ.\nકાસ્ટિંગ અને ફોર્જિંગ, રસાયણ, રીઅલ એસ્ટેટ, ડિટર્જન્ટ, ટાઇલ્સ, માર્બલ્સ અને સિરામિક, ડ્રાય બેટરી, ડાય અને પિગમેન્ટ, ચા અને કોફી, સિગારેટ, રિફાઈનરી, મેટલ – એલોય, કૃષિ રસાયણ, જંતુનાશકો, ગ્રેનાઇટ, તાંબુ, લાલ મરચુ, ખનીજ પદાર્થ, સૈન્ય અને સંરક્ષણ પ્રોડક્ટ્સ, ફાયર ફેકટ્રીઓ, ઈલેક્ટ્રિકલ પ્રોડક્ટ્સ, ટ્રેડિંગ સેક્ટર્સ, ટ્રાન્સપોર્ટ, એફએમસીજી, પ્રિન્ટિંગ અને સ્ટેશનરી, બેંક, કુરિયર કંપનીઓ, ટેલિકોમ, પોસ્ટ, મ્યુચ્યુઅલ ફંડ્સ, ફાઈનાન્સ, ન્યૂઝ એજન્સીઓ અને મીડિયા કંપનીઓ, ઈન્ટરનેટ- વેબસાઈટ આધારિત કંપનીઓ અને ડિજીટાઈઝેશન પ્રોડક્ટ્સ, બ્રોકરેજ હાઉસ, એનબીએફસી\nશેરબજાર પર અસર\nજે દિવસે કેન્દ્રિય બજેટ રજૂ કરવામાં આવશે ત્યારે સ્ટોક માર્કેટનો સ્વામી બુધ નવમા સ્થાનમાં સૂર્ય અને કેતુ સાથે છે અને ચંદ્રના નક્ષત્રમાં અસ્તનો હોવાથી તે દિવસે શેરબજારમાં સતત ચડાવઉતાર જોવા મળશે. ગણેશજી જણાવે છે કે 01-02-2019ના રોજ નિફ્ટી જોબિંગની તક આપશે. ગણેશજીની સલાહ છેકે સતત એન્ટ્રી-એક્ઝિટ કરીને નાના માર્જિનમાં નફો લઈને નીકળી જાવ.\nગણેશજી આપને ઝીરો વેઈટેજ તારીખોની યાદી આપે છે જેની આસપાસના સમયનો સમય અને ટ્રેન્ડ નિફ્ટિ પર સૌથી વધુ અસ્થિર, ચડાવઉતાર વાળો, અનિશ્ચિત અને ધારણા ના કરી શકાય તેવો હોય છે. આવા સમયની આસપાસમાં જ અનિચ્છિત ઘટનાઓ જેમ કે ભૂકંપ, સુનામી, આતંકી હુમલો, પૂર વગેરે આવવાની શક્યતા રહે છે જે સ્પષ્ટપણે શેરબજાર પર સીધી અસર કરે છે. આવી તારીખો 15 ફેબ્રુઆરી, 06 માર્ચ અને 11 માર્ચ 2019 છે.\nઆપણા દેશ પર ગણેશજીની કૃપા હંમેશા રહે તેવી શુભેચ્છા સાથે,


Girl and boy were drunk and being physical in Car in Gurgaon arrested by police | દારૂના નશામાં યુવક-યુવતી કારમાં કરતા હતા સેક્સ, પાડોશીની ફરિયાદથી થઇ ધરપકડ\nHome »\tNational News »\tDesh »\tGirl and boy were drunk and being physical in Car in Gurgaon arrested by police\nદારૂના નશામાં યુવક-યુવતી કારમાં કરતા હતા સેક્સ, પાડોશીની ફરિયાદથી થઇ ધરપકડ\nDivyabhaskar.com | Updated - Apr 06, 2018, 10:26 AM\nપાડોશીએ પોલીસને ફરિયાદ કરી હતી કે તેના ઘરની બહાર કાર પાર્ક કરીને યુવક અને યુવતી સેક્સ કરી રહ્યા હતા\nકારમાં સેક્સ કરી રહેલા 20 વર્ષના એક યુવક અને 25 વર્ષની યુવતીની ધરપકડ કરી. (પ્રતીકાત્મક તસવીર)\nગુરુગ્રામ: પોલીસે 20 વર્ષના એક યુવક અને 25 વર્ષની યુવતીની ધરપકડ કરી છે. આ લોકો દારૂના નશામાં કારમાં સેક્સ કરી રહ્યા હતા. પાડોશીએ કરેલી ફરિયાદના આધારે બંનેની ધરપકડ કરવામાં આવી છે. પાડોશીએ પોલીસને ફરિયાદ કરી હતી કે તેના ઘરની બહાર કાર પાર્ક કરીને યુવક અને યુવતી સેક્સ કરી રહ્યા હતા અને જ્યારે આ લોકોને ટોકવામાં આવ્યા તો બંનેએ ગાળાગાળી શરૂ કરી દીધી.\nયુવકે પાડોશી મહિલા સાથે પણ કરી બદતમીઝી\nપાડોશી મહિલાએ એમ પણ જણાવ્યું કે યુવકને ટોકવાથી તે તો એટલો બધો ગુસ્સે થઇ ગયો કે તેણે મહિલાનો દુપટ્ટો પકડ્યો અને તેને પોતાની તરફ ખેંચવાની કોશિશ કરી. ત્યારબાદ તેણે અન્ય પાડોશીઓને ભેગા કરી નાખ્યા અને પોલીસમાં ફરિયાદ નોંધાવી. આ મામલે ગુડગાંવ પોલીસે જનસંપર્ક અધિકારી રવીન્દ્ર કુમારને જણાવ્યું કે આરોપીઓની ધરપકડ કરીને તેમના વિરુદ્ધ સિવિલ લાઇન્સ પોલીસ સ્ટેશનમાં મામલો નોંધી લેવામાં આવ્યો છે.\nયુવકને મોકલ્યો જ્યુડિશિયલ કસ્ડીમાં, યુવતીને જામીન\nબંને આરોપીઓ વિરુદ્ધ સેક્શન 354એ, 354બી અને 294 હેઠળ કેસ નોંધવામાં આવ્યો છે. રવીન્દ્ર કુમારે એમપણ જણાવ્યું કે આ કપલે દારૂ પણ પીધો હતો અને તેમની કારમાંથી દારૂની બોટલ્સ પણ મળી આવી છે. યુવકની ઓળખ હર્ષ તરીકે થઇ છે જે 20 વર્ષનો છે અને નજફગઢમાં રહે છે. યુવકને ત્યારબાદ જ્યુડિશિયલ કસ્ટડીમાં મોકલી દેવામાં આવ્યો છે. યુવતીને જામીન પર છોડી દેવામાં આવી છે.\nઆરોપીઓની ધરપકડ કરીને તેમના વિરુદ્ધ સિવિલ લાઇન્સ પોલીસ સ્ટેશનમાં મામલો નોંધી લેવામાં આવ્યો છે. (પ્રતીકાત્મક તસવીર)


આગમાં 20 વિદ્યાર્થીઓએ જીવ ગુમાવ્યા બાદ VMC એ ફાયર સેફટી વગર ચાલતા ૧૫૨ કલાસીસ સંચાલકોને નોટીસ પાઠવી...વાંચો કોને નોટીસ મળી ? » UA-117440594-1\n25/05/2019 25/05/2019 Mr. Reporter\nવડોદરા- એજ્યુકેશન, મિ.રિપોર્ટર, ૨૪મી મે\nફાયર વિભાગની પરવાનગી લીધા વગર અધિકારીઓની મિલીભગતથી જ ખુલ્લેઆમ ચાલી રહેલા સુરતના સરથાણા વિસ્તારમાં આવેલાં તક્ષશિલા કોમ્પલેક્ષમાં ફાયર સેફટીના સાધનોના અભાવે 19 બાળકોનો ભોગ લેનાર ટ્યૂશન ક્લાસમાં લાગેલી ભીષણ આગને પગલે વડોદરા મહાનગર સેવા સદન સફાળું જાગ્યું છે. મ્યુનિ. કમિશનરે રાત્રે જ તાબડતોડ પત્રકાર પરિષદ બોલાવીને શહેરમાં ફાયરની સેફટી વગર અને પરવાનગી લીધા વિના ચાલતા ટ્યુશન કલાસીસ એન.ઓ.સી. લીધા પછીજ ટ્યુશન ક્લાસ ચલાવી શકશે તેવો આદેશ જાહેર કર્યો છે.\nસુરતમાં બનેલી ઘટના બાદ રાત્રે તેઓના નિવાસ સ્થાને પત્રકાર પરિષદ બોલાવી હતી. જેમાં તેમણે જણાવ્યું હતું કે, ફેબ્રુઆરી-019માં વડોદરા શહેરમાં નાના-મોટા 152 ટ્યૂશન ક્લાસોને ફાયર સેફ્ટી અંગે નોટિસો આપવામાં આવી હતી. જે ટ્યુશન ક્લાસોએ ફાયર સેફ્ટીની એન.ઓ.સી. લીધી નથી. તે ક્લાસોએ તાત્કાલિક ફાયર સેફ્ટીની એન.ઓ.સી. લેવાની રહેશે. અને જ્યાં સુધી તેઓ એન.ઓ.સી. ન લે ત્યાં સુધી ક્લાસ ચાલુ કરી શકશે નહિં. આમ છતાં જો કોઇપણ ટ્યુશન ક્લાસ ફાયર સેફ્ટીની એન.ઓ.સી. વિના ક્લાસ ચલાવશે તો તેઓ સામે કાર્યવાહી કરવામાં આવશે.\nતેમણે વધુમાં જણાવ્યું હતું કે, ટ્યુશન ક્લાસો ઉપરાંત હોટલો, રેસ્ટોરન્ટો, હોસ્પિટલો જ્યાં લોકોની વધુ આવન-જાવન રહેતી હોય તેવી બિલ્ડીંગમાં પ્રવૃત્તીઓ કરતા લોકોને પણ ફાયર સેફ્ટીની એન.ઓ.સી. લેવાની સૂચના આપવામાં આવે છે. આવતીકાલ શનિવાર તા.25 મેથી ફાયર સેફ્ટી માટેની ટીમો બનાવી સર્વે શરૂ કરવામાં આવશે. શહેરીજનોના ધ્યાનમાં પણ કોઇ જગ્યાએ ફાયર સેફ્ટીની એન.ઓ.સી. વિના પ્રવૃત્તી ચાલતી હોવાની માહિતી આપવામાં આવશે., તે અંગે પણ તપાસ કરીને કાર્યવાહી કરવામાં આવશે.\nવડોદરામાં શહેરમાં કોમર્શિયલ કોમ્પ્લેક્ષ ઉપરાંત રહેણાંક મકાનોમાં મોટા પાયે ટ્યુશન ક્લાસો ચાલે છે. રહેણાંક મકાનોમાં પણ ચાલતા ટ્યુશન ક્લાસમાં દિવસની 4-5 બેચો બાળકોની હોય છે. ત્યારે રહેણાંક મકાનોમાં ચાલતા ટ્યુશન ક્લાસો સામે પણ કાર્યવાહી જરૂરી છે. જો રહેણાંક મકાનોમાં ચાલતા ટ્યુશન ક્લાસ અંગે કુણુ વલણ રાખવામાં આવશે., તો ભવિષ્યમાં રહેણાંક મકાનોમાં ચાલતા ટ્યુશન ક્લાસોમાં પણ મોટી દુર્ઘટના બને તેવી શક્યતાઓને નકારી શકાય તેમ નથી.\n152 20 after classical death fire gets issued notice notices operators read safety students to vmc who without\nરાજ્યની સ્કૂલોમાં નવરાત્રિ વેકેશન હવે નહિ મળે : ધોરણ9અને 11માં રિટેસ્ટ ન લેવાનો શિક્ષણ વિભાગનો નિર્ણય


રાજસ્થાન: એક વાઈન શોપ માટે બોલાઈ, 510 કરોડની બોલી - JANTA NEWS 360\nરાજસ્થાન: એક વાઈન શોપ માટે બોલાઈ, 510 કરોડની બોલી\nમહામારીના કારણે મોટાભાગના ક્ષેત્રોને ફટકો પડયો હતો. કેટલાક ઉદ્યોગો આર્થિક રીતે કંગાળ થઈ ગયા હતા. અત્યારે આર્થિક રીતે ઉદ્યોગો માંડ માંડ બેઠા થઈ રહ્યા છે, ત્યારે એકમાત્ર દારૂના ધંધાને કંઈ અસર થઈ ના હોવાનું ફલિત થાય છે. રાજસ્થાનમાં વાઈન શોપ માટે થયેલી ઈ હરાજીમાં એક વાઈન શોપ માટે બોલી 510 કરોડ રૂપિયા સુધી પહોંચી છે. આ વાઈન શોપની બેઝ પ્રાઈઝ 72.70 લાખ રૂપિયા હતી. જેની બોલી ગત વર્ષ કરતા સરેરાશ 30 ટકા વધુ બોલાઈ છે.